**Татар гомуми белем бирү оешмаларында укучылар өчен татар әдәбиятыннан олимпиада сорауларына җаваплар**

**(мәктәп туры, 2019-2020 уку елы) 11 нче сыйныф**

**Максималь балл – 40**

1. **Теоретик биремнәр. (10 балл)**

1. Кискен конфликтака корылган, көчле рухлы геройларга ия булган драматик жанр. **Трагедия.**

2. Суфичылык идеяләрен үзәккә алган әдәбият. Исемен язып куегыз. **Суфичылык әдәбияты.**

3. Вакыйгаларны, геройларны, аларның яшәү рәвешен чынбарлыктагыча сурәтли торган иҗат юнәлеше. **Реализм.**

4. Әдәбиятта тормышны хыял яктылыгында сурәтләргә омтылган иҗат юнәлеше. **Романтизм.**

5. Иҗтимагый-сәяси мәсьәләләргә зур урын биргән, төп герой итеп эшче, активист, яңа тормышка хезмәт итүче геройны сурәтләгән иҗат агымы. **Социалистик реализм.**

6. Бөек Ватан сугышы башланганчы иҗат ителгән трагедия. Әсәрнең исемен язып куегыз. **“Идегәй”.**

7. Сугыш чоры татар поэзиясендә поэма жанрында актив язган татар шагыйре. **Фатих Кәрим.**

8. Гаяз Исхакый тарафыннан иҗат ителгән “Көз” әсәренең жанрын язып куегыз. **Повесть.**

9. М.Җәлилнең тоткынлыкта язылган шигырьләре нинди гомуми исем белән атап йөртелә? **“Моабит дәфтәрләре” циклы**.

10. Шәхес культы фаҗигаләрен кичергән шагыйрь, “Киек казлар” шигыренең авторы. **Хәсән Туфан.**

1. **Әдәби әсәргә кагылышлы биремнәр. (20 балл)**

1. Ф.Кәримнең сугыш чорында язылган шигырьләрендә лирик геройга нинди сыйфатлар хас?(10 балл). **Ф.Кәримнең лирик герое халыкны сугышка өнди, Ватанны сакларга ант бирә, батыр, куркусыз солдат. Соңгы тамчы канына кадәр ил өчен көрәшергә әзер. Чын күңелдән Ватанын ярата. Шул ук вакытта туган ягын, гаиләсен сагына, романтик. Дошманга нәфрәт белән карый һ.б.**

2. Ф.Кәримнең бу чорда язылган шигырьләрендә нинди фикерләр җиткерелә? (10 балл)

**Ф.Кәрим һәр кеше ил азатлыгы өчен барган көрәшкә үз өлешен кертергә, илне саклап көрәшергә тиеш дип саный. Туган иленең батырлыгы, матурлыгы турында яза. Илне саклап көрәштә үлү якты үлем дип раслый. Үзенең шигырьләрендә, поэмаларында дошманга нәфрәт, патриотизм идеяләрен сурәтли. Төп герой итеп батыр солдат образын куя һ.б.**